2023.8.22.
HU
Az Európai Unió Hivatalos Lapja
L 207/3
(14)
Ezzel párhuzamosan a Bizottság az eljárás megindításakor online elérhetővé tette az exportáló gyártók, a független importőrök, a felhasználók és az uniós gyártók számára összeállított kérdőíveket.
A Bizottság egyúttal makrogazdasági adatokra vonatkozó kérdőívet küldött a panaszosoknak.
A Kereskedelmi Főigazgatóság említett honlapján a független importőrök és felhasználók számára összeállított kérdőíveket is elérhetővé tette (9).
(15)
A felek felkérést kaptak arra, hogy az eljárás megindításáról szóló értesítésben megállapított határidőn belül ismertessék álláspontjukat, szolgáltassanak információkat, és mindezeket támasszák alá bizonyítékokkal.
Az érdekelt felek lehetőséget kaptak arra is, hogy észrevételeket tegyenek a vizsgálat megindításával kapcsolatban, és kérjék a Bizottság és/vagy a kereskedelmi ügyekben eljáró meghallgató tisztviselő előtti meghallgatásukat.
1.7.
Mintavétel
1.7.1.
Mintavétel a Kínában működő exportáló gyártók körében (16)
A Bizottság a hatályvesztési felülvizsgálati eljárás megindításáról szóló értesítésben közölte, hogy az alaprendelet 27. cikkével összhangban mintavételt végezhet az exportáló gyártók körében.
(17)
Annak érdekében, hogy eldönthesse, hogy szükséges-e a mintavétel, és ha igen, kiválaszthassa a mintát, a Bizottság felkérte a Kínában működő összes exportáló gyártót az eljárás megindításáról szóló értesítésben meghatározott információk benyújtására.
Egyetlen exportáló gyártó sem jelentkezett.
(18)
A Bizottság ezenkívül arra kérte a Kínai Népköztársaság Európai Unió melletti képviseletét, hogy amennyiben vannak a vizsgálatban való részvétel iránt esetlegesen érdeklődő más exportáló gyártók, nevezze meg azokat és/vagy vegye fel velük a kapcsolatot.
A felkérésre azonban nem érkezett válasz.
(19)
A Bizottság következésképpen tájékoztatta a kínai hatóságokat, hogy együttműködés hiányában a támogatás folytatódásának vagy megismétlődésének vizsgálatakor az alaprendelet 28. cikke szerint a rendelkezésre álló tényeket kívánja felhasználni.
A kínai hatóságok nem reagáltak.
1.7.2.
Mintavétel az uniós gyártók körében (20)
A Bizottság a hatályvesztési felülvizsgálat megindításáról szóló értesítésben jelezte, hogy ideiglenesen kiválasztott egy uniós gyártókból álló mintát.
A Bizottság a mintát a hasonló termék 2021. január 1. és december 31. közötti uniós termelésének és értékesítésének volumene tekintetében fennálló reprezentativitás alapján választotta ki.
A minta három uniós gyártóból állt.
A mintába felvett uniós gyártók a teljes becsült uniós termelés mintegy 41 %-át, valamint a hasonló termék becsült uniós értékesítési volumenének 37 %-át adták.
A Bizottság felkérte az érdekelt feleket, hogy közöljék az ideiglenes mintával kapcsolatos észrevételeiket.
Mivel nem érkezett észrevétel az ideiglenes mintával kapcsolatban, a Bizottság megerősítette azt.
A minta reprezentatív az uniós gazdasági ágazatra nézve.
1.7.3.
Mintavétel a független importőrök körében (21)
Annak érdekében, hogy eldönthesse, szükséges-e a mintavétel, és ha igen, kiválaszthassa a mintát, a Bizottság felkérte az összes ismert független importőrt az eljárás megindításáról szóló értesítésben meghatározott információk benyújtására.
Ugyanakkor egyetlen importőr sem működött együtt a Bizottsággal, és egyikük sem nyújtotta be a kért információkat.
1.8.
Kérdőívek és ellenőrző látogatások (22)
A Bizottság kérdőívet küldött a Kínai Népköztársaság kormányának (a továbbiakban: kínai kormány).
Nem érkezett kitöltött kérdőív.
(9) https://tron.trade.ec.europa.eu/investigations/case-view?caseId=2616